Aarhuus Stifts-Tidende, 1840-12-05
Allerede for syv Aar siden har jeg ved adskillige hippologiske eller hestevidenskabelige Bidrag til Avisen søgt at fremme de til Landets Tarv saa uundværlige Væddeløb (see Aarhuus Stiftstidende for 1835). Mine Forslag gik dengang blandt Andet ud paa, at den indbyrdes Underviisnings Regnetabeller skulde beklædes med smukke illuminerede Billeder af Fuldblodsheste, for at Bønderdrengenes Sands for disse Skabningers Skjønhed i Tide kunde vækkes, hvorved de nævnte Tabeller idetmindste bleve anvendte til Noget, da de forresten due til Intet. Dernæst foreslog jeg, at der ved hver Almueskole burde ansættes idetmindste to Beridere, for at ove Børnene i Vædderidning, og at Bønderne herefter burde holdes tilat kjøre en Miil i en halv Time, hvilket lod sig udføre paa den Maade, at Sognefogderne gave hver Bonde en Seddel med, naar han kjørte til Byen, paa hvilken Tiden, naar han kjorte hjemme fra, nøiagtig var angiven i Minutter og Secunder. Denne Seddel skulde nu ved Porsonens Ankomst til Byen forelægges Portbetjenten, til Paategning, og denne maatte da ligeledes nøiagtig antegne, naar den Paagjældende var arriveret. Disse Sedler skulde derpaa afgives til en udvalgt Committee af Hestevenner, som man mulig passende kunde kalde Hesteforeningen, for at Belønninger kunde uddeles til de Bønder, som i korteste Tid havde fuldbragt deres Kjørsel; hvorimod de, som havde brugt mere end en halv Time til Milen, efter Omstændighederne burde straffes med Fugtel, Bastonnade eller Fængsel paa Vand og Brød, Mine øvrige Forslag vilde her blive for vidtløftige at gjentage. Jeg har imidlertid udvidet mine Hestearbeider saaledes, at jeg nu troer at kunne give Væddeløbene et betydeligt Fremstød, ved at foreslaae Væddeløb med Snegle. Væddeløbene i Almindelighed ere sikkerlig meget priisværdige Indretninger. Saaledes var det vistnok til stor Gavn for den jydske Hesteavl, at Hr. Fischer fra Augustenborg og Hertugen i Randers nylig fiskede 2200 Rdlr., Hr. Larsen i Sjælland 300 Rdlr., saa at der blev 600 Rdlr. til Rest for Jyderne. Slig en Deling kan man upaatvivlelig med Holberg kalde en geometrisk Deling, grundet paa naturlig Ret og Billighed. Naar nu Hr. Fischer og Hertugen paa deres Fuldblodskrikker ad Aare angle alle Præmierne uden Undtagelse, saa vil først Jylland blive en riig og lykkelig Provinds, fuld af de skjønneste, meest velconditionerede Fuldblods bæster. Væddeløb med Snegle synes mig imidlertid nok saa nyttige og moersomme, da de netop i Modsætning til Fuldblodsløberens Raphed udmærke sig ved en – man kunde næsten fristes til at sige - ubegribelig Langsomhed og Seendrægtighed. De have desuden den Fordeel, at man kan anstille dem gratis, frit, omsonst, uden Betaling. Udviklingen heraf vilde blive altfor vidtløftig i Avisen. Jmidlertid har jeg udarbeidet en Afhandling herover, som er bleven foredragen i Læseforeningen og om føie Tid vil udkomme i Trykken. Naar en Referent i Jyllandsposten angiver som Hovedindholdet af samme, at Sneglen skulde kunne beseire det ægteste Fuldblod ved tilbørlig Dressur, da grunder denne Forestilling sig paa en total Misforstaaelse, hvilket jeg her seer mig foranlediget til at anmærke, da slige sanguinske Forhaabninger umulig kunde opstaae i min Sjæll. Jeg haaber derimod ved min Ankomst til Kjøbenhavn at kunne offentliggjøre den nævnte Afhandling til Gavn og Glæde for Menneske=, Heste- og Snegleslægten; hvisaarsag Læserne bedes at suspendere deres Dom indtil Værket er udkommet i Trykken. Aarhuus, den 4de December 1840. Fr. Sneedorff Birch.